મયૂર હલબલી ગયો, પણ હવે શું થાય ? ચબરખી પોતાની જવાબવહીમાં છુપાવી દીધી અને નાહકનું જોખમ વહોરી લીધું. તમામ વિદ્યાર્થીઓની ક્ષમતાથી વાકેફ આચાર્યને ખાતરી હતી કે કેયુર જાતે પાસ થાય જ નહિ. એટલું જ નહીં એ ચોરી કરતો જ હોય ! તેમણે કેયુરની તલાશી લીધી, પરંતુ કશું મળ્યું નહિ, તેઓને આશ્ર્ચર્ય થયું. બે મિનિટ વિચાર પણ કર્યો, આવું કેમ બને ? જેમને ખબર હતી એવા બે-ચાર બીજા પરીક્ષાર્થીઓ પણ ભયભીત થઈ ગયા કે નાહકનું મયંક જેવા હોંશિયાર વિદ્યાર્થીને પરીક્ષામાં ચોરીનું કલંક લાગશે, પણ કેયુરને ગળા સુધી વિશ્ર્વાસ હતો કે મયુરની તલાશી કોઈ શિક્ષક ક્યારેય ન લે ! આ છે પ્રામાણિકતાના મહોરા પાછળ ચાલ્યું જવાશે તેવો અપ્રામાણિકતાનો વિશ્ર્વાસ.